તેઓએ જણાવ્યું હતું કે, ડાકોરનું સર્કિટ હાઉસ જર્જરીત થઇ ગયું હોઇ 2015માં રૂા. ૫૧૩ લાખના ખર્ચે સર્કિટ હાઉસનું નિર્માણ કરવાની વહીવટી મંજૂરી આપવામાં આવી હતી. તેના અનુસંધાને મંજુર થયેલ વહીવટી રકમમાંથી ૧૮.૨૮ ટકા જેટલી ઓછી રકમનું ટેન્ડર મંજૂર થયેલ છે આમા રૂા. ૩૫૨.૫૮ લાખના ખર્ચે અદ્યતન સુખ સુવિધાસભર સર્કિટ હાઉસનું નિર્માણ થઇ ગયું છે. જે બતાવે છે કે રાજ્ય સરકાર ખૂબ જ પારદર્શક વહીવટ સાથે વિકાસ કાર્યોને વેગ આપી રહ્યું છે. ડાકોર આવતા રાજ્ય અને રાજ્ય બહારના યાત્રાળુઓ અને મહાનુભાવોની સુખસુવિધામાં વધારો થશે. આવું જ અદ્યતન રેસ્ટ હાઉસ હાલ અંબાજી ખાતે બની રહ્યું છે અને ત્યારબાદ સોમનાથ ખાતે આવુ અદ્યતન રેસ્ટ હાઉસ બનાવાશે.